ประยุทธ์ โวยให้ลาออกรับผิดชอบรธน.ไม่ผ่าน อันตราย ขู่คนเสนอให้ระวังตัว จ่อเล่นงานทางกฏหมาย
เมื่อวันที่ 25 มี.ค.ที่ผ่านมา พล.อ.ประยุทธ์ จันทร์โอชา นายกรัฐมนตรีและหัวหน้าคสช.กล่าวในรายการคืนความสุขฯ ตอนหนึ่ง ว่า การเรียกร้องให้ตนเองรับผิดชอบปัญหาและหากร่างรัฐธรรมนูญไม่ผ่านประชามติด้วยการลาออกนั้น เป็นการพูดที่อันตราย พร้อมขู่ด้วยว่าให้ระวังตัวและจะดำเนินการทางกฏหมายวันนี้เครียดเหลือเกิน ผมเครียดมากทั้งการบริหารประเทศ ทั้งแก้ปัญหารัฐธรรมนูญ ทั้งการปฏิรูป คสช. เดี๋ยวเลือกตั้งอีก มีบางคนบอกว่าผมต้องรับผิดชอบให้ผมลาออก ถ้าพูดอย่างนี้อันตราย ระวังตัวไว้ ด้วยคนพูดอย่างนี้ บอกถ้าไม่เรียบร้อยไม่ผ่านผมจะต้องลาออก มันเรื่องอะไรของคุณ เดี๋ยวผมจะดำเนินการกับคุณทางกฎหมาย พล.อ.ประยุทธ์ กล่าวโดยเมื่อวันที่ 24 มี.ค. ที่ผ่านมา รายงานด้วยว่า นายวรชัย เหมะ อดีตส.ส.สมุทรปราการ พรรคเพื่อไทย (พท.) กล่าวถึงกรณีที่พล.อ.ประยุทธ์ ระบุว่าถ้ารัฐธรรมนูญไม่ผ่านประชาชนต้องรับผิดชอบว่าประชาชนไม่ใช่คนเลือกกรรมธิการไปเขียนรัฐธรรมนูญเมื่อพล.อ.ประยุทธ์เป็นคนตั้งกรรมาธิการร่างรัฐธรรมนูญแต่ละคนทำงานตามใจตามคำสั่งของคสช.และมีรัฐธรรมนูญชั่วคราวมาควบคุมในการร่างซึ่งก็มาจากคสช. เพราะฉะนั้นรัฐธรรมนูญในกรอบของรัฐธรรมนูญชั่วคราวก็เป็นไปตามความต้องการของของคสช.ซึ่งมีพล.อ.ประยุทธ์เป็นหัวหน้า ดังนั้นคนที่รับผิดชอบสูงสุดคือพล.อ.ประยุทธ์ไม่ใช่ประชาชนซึ่งเป็นเจ้าของอำนาจ จะให้ประชาชนรับผิดชอบได้อย่างไร เพราะไม่ได้มีโอกาสกำหนดอนาคตของตัวเองมีคนอื่นมาใช้อำนาจ เมื่อประชาชนเห็นว่าไม่เป็นประชาธิปไตย ไม่เห็นหัวประชาชน และการทำประชามติภายใต้กรอบ มาตรา 44 ควบคุมไม่ให้ ฝ่ายไม่เห็นด้วยแสดงความเห็นผ่านตัวแทนประชาชน เมื่อประชาชนไม่เห็นด้วยก็ไม่รับร่าง พล.อ.ประยุทธ์คือคนรับผิดชอบ โดยต้องลาออกถ้ารัฐธรรมนูญไม่ผ่าน
 เมื่อวันที่ 25 มี.ค.ที่ผ่านมา พล.อ.ประยุทธ์ จันทร์โอชา นายกรัฐมนตรีและหัวหน้าคสช.กล่าวในรายการคืนความสุขฯ ตอนหนึ่ง ว่า
ประชามติ,ประยุทธ์ จันทร์โอชา,ปรับทัศนคติ,ร่างรัฐธรรมนูญ,ลาออก,วรชัย เหมะ